OpenLLM-France/wikimedia huggingface dataset:
# Can Sivila de la Roca

Can Sivila de la Roca és una masia de Súria (Bages) protegida com a Bé Cultural d'Interès Local.

## Descripció

Conjunt d'edificacions situat al costat occidental de l'Hostal de Can Sivila, prop de la carretera que connecta Súria i Cardona. La construcció principal, de planta rectangular, presenta la teulada a doble vessant amb el carener disposat en perpendicular al frontis. Els paraments són construïts en maçoneria. Al buc principal s'hi afegeixen altres construccions de diferent ús i cronologia, com una pallissa, un conjunt de tines, entre d'altres.
Destaquen algunes llindes del cos principal, destinat a l'habitatge, en les que es poden diferenciar les inscripcions”1759” i “1791”.

## Història

El primer document que fa referència a la masia data de 1292.

## Referències

* 1 2 3 «Can Sivila de la Roca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 3 novembre 2018].
# Giroteodolit

El giroteodolit o teodolit giroscòpic és un instrument de mesura compost per un giroscopi muntat en un teodolit. S'utilitza per determinar l'orientació de nord veritable mitjançant la localització de la direcció dels meridians. És el principal instrument en una mina, per orientar en la mesura i en la enginyeria de túnels, i en els llocs on les estrelles no són astronòmicament visibles.

## Usos

Un giroteodolit s'utilitza principalment en la indústria de la mineria subterrània i en l'enginyeria de túnels. Per exemple, quan un conducte ha de passar per sota d'un riu, un eix vertical a cada costat del riu pot estar connectat per un túnel horitzontal. Un giroteodolit pot ser operat a la superfície i després de nou a la base dels eixos per identificar les indicacions necessàries per fer un túnel entre la base dels dos eixos. A diferència d'un horitzó artificial o sistema de navegació inercial, e1 giroteodolit no pot ser reubicat mentre està en funcionament. Ha de reiniciar de nou en cada lloc.
El giroteodolit està compost d'un teodolit normal amb un suport que conté un giroscopi muntat en el mateix sentit de rotació de la Terra i que l'alineació dels meridians. El meridià és el pla que conté l'eix de rotació de la Terra i l'observador. La intersecció del pla meridià amb l'horitzontal defineix el veritable nord-sud, que la referència geogràfica requereix. El giroteodolit s'usa generalment ja que és capaç de determinar o trobar el nord veritable.

## Limitacions

Un giroteodolit funcionarà a l'equador i en els hemisferis nord i sud. El meridià passa pel pol nord i el pol sud geogràfics. Un giroteodolit no pot ser utilitzat en cap dels dos on l'eix de la Terra és, precisament, perpendicular a l'eix horitzontal del gir. En efecte, no s'utilitza normalment a partir d'uns 15 graus del pol, ja que el component est-oest de la rotació de la Terra no és suficient per obtenir resultats fiables. Quan estigui disponible, en llocs d'albirament astronòmic d'estrelles, són capaços de donar el rumb meridià amb una precisió un centenar de vegades més gran. On aquesta precisió addicional no és necessària, el giroteodolit és capaç de produir un resultat amb rapides sense la necessitat d'observacions a la nit.

## Referències

* ↑ Wang Hong-lan. Analysis of the motion of a gyro-theodolite. 8, septiembre de 1987, p. 889–900 (Applied Mathematics and Mechanics). DOI 10.1007/BF02019527.

## Bibliografia

* García Martín, Antonio; Rosique Campoy, Manuel F.; Segado Vázquez, Francisco F. (1994) Technology & Engineering. Servicio de Publicaciones. Universidad de Murcia. 1ª Reimpresión, 1996. ISBN 84-7684-568-5

## Vegeu també

* Telèmetre estadimètric
* Alidada
* Nivell topogràfic
* Teodolit
* Sextant
* Tamaya Technics
* Plath GmbH
# Taranis

Taranis és el déu celta del tro, del cel i de la tempesta, venerat a la Gàl·lia, a Hispània i a les Illes Britàniques. Les seves propietats són similars a les del déu Júpiter. Està relacionat amb Teutatès, déu guerrer de la nit i amb Esus, una divinitat de la natura. Aquests déus formen una tríada, i són els mes importants de panteó cèltic.
Se'l representa portant a la mà una roda anàloga al símbol solar del carro grec d'Apol·lo, que en el seu cas significa el transcurs del cosmos. Aquest símbol es va cristianitzar amb un crismó amb l'arribada de missioners a l'Edat Mitjana (i posteriorment va desaparèixer el cercle exterior). A l'època romana se'l comparava amb Júpiter.

## Referències

* ↑ Guirand, Félix. Mythologie générale. parís: Librairie Larousse, 1994, p. 205. ISBN 9782035130068.
* ↑ Duval, Paul-Marie «Grands dieux de la Gaule». Publications de l'École Française de Rome, 116, 1989, pàg. 228-229.
Temes de la mitologia celta :
Part de {{Mitologies europees}} :
Temes generals :
Mitologia irlandesa :
Mitologia escocesa :
Mitologia gal·lesa :
Mitologia bretona :
Vegeu també: Mitologia de les illes Hèbrides, {{Mitologia gal·lo-britònica}}, {{Mitologia gallega}}, {{Mitologia irlandesa (Ulster)}} i {{Llegenda del Rei Artús}} :
# Focke-Wulf Fw 186

El Focke-Wulf Fw 186 va ser un autogir monoplaça, construït per Focke-Wulf el 1937 amb el suport del RLM, per utilitzar-lo com a avió d'enllaç i de reconeixement. Disposava de característiques STOL en l'enlairament i l'aterratge.
Només es va construir un prototip de l'avió i el projecte es va abandonar quan el RLM va preferir el Fieseler Fi 156 Storch sobre el Fw 186

## Referències

* ↑ Thiel, Reinhold, 1944-. Focke-Wulf-Flugzeugbau. Bremen: Hauschild, 2011. ISBN 978-3-89757-489-2.
# Hatcheria macraei

Hatcheria macraei és una espècie de peix de la família dels tricomictèrids i de l'ordre dels siluriformes.

## Morfologia

* Els mascles poden assolir 20,8 cm de longitud total.

## Hàbitat

És un peix d'aigua dolça i de clima tropical.

## Distribució geogràfica

Es troba a Sud-amèrica.

## Referències

* 1 2 3 FishBase (anglès)
* ↑ De Pínna, M.C.C. i W. Wosiacki, 2003. Trichomycteridae (pencil or parasitic catfishes). p. 270-290. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ López, H.L., R.C. Menni i A.M. Miguelarena, 1987. Lista de los peces de agua dulce de la Argentina. Biología Acuática Núm. 12, 50 p. (Instituto de Limnología "Dr. Raúl A. Ringuelet").

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# No està escrit a les estrelles

No està escrit a les estrelles (en anglès The Fault in Our Stars) és una novela de John Green publicada el gener del 2012. El títol prové de la frase The fault, dear Brutus, is not in our stars, / But in ourselves, that we are underlings. ("La culpa, estimat Bruto, no recau a les nostres estrelles/ Sinó en nosaltres, que estem sota d'elles.") de l'obra Juli Cèsar (Acte 1, escena 2) de Shakespeare. El llibre narra la història de Hazel Grace Lancaster, una noia de setze anys amb càncer, que coneix i s'enamora d'Augustus Waters, un jugador de bàsquet de disset anys amb osteosarcoma.
The New York Times va escriure que la novel·la era "una barreja de melancolia, dolçor, filosofia i gràcia", a més que "segueix el curs de la tragèdia realista". La revista Time va dir que l'obra era "maleïdament propera a la genialitat", i el va situar en primer lloc a la seva llista anual de Top 10 Llibres de Ficció del 2012.
L'1 de febrer de 2012 20th Century Fox va adquirir els drets de la novel·la, i el 19 de febrer de 2013 es va anunciar que Josh Boone seria el director de l'adaptació cinematogràfica.

## Trama

La jove de 16 anys Hazel Grace Lancaster és forçada a assistir a un grup de suport per a adolescents amb càncer de 12 a 18 anys. La Hazel va ser diagnosticada amb un càncer tiroidal en fase 4 quan tenia 13 anys, però va sobreviure més del que s'esperava gràcies a una droga experimental: el falangifor. Al grup de suport, coneix l'Augustus 'Gus' Waters, un jove que era una estrella de bàsquet a la secundària, però va perdre la seva cama esquerra per culpa d'un osteosarcoma i ara es troba en remissió. La Hazel el convenç de llegir Una Aflicció Imperial de Peter Van Houten, el seu llibre preferit, i ell desenvolupa una obsessió (tot i que menor que la de la Hazel) cap al llibre. Gràcies a missatges i trucades, la seva relació comença a aprofundir-se cada vegada més. En Gus havia guardat el desig que la fundació 'The Genies' dona als nens amb càncer i decideix fer-lo servir per viatjar amb Hazel a Holanda per conèixer al solitari autor d'Una Aflicció Imperial. Ella està molt feliç pel viatge, però també decideix que no vol que ella i Gus siguin "més que amics", potser per minimitzar el dolor que la seva mort eventual podria causar-li.

## Referències

* ↑ Stephan Lee. «The Fault in Our Stars». Entertainment Weekly, 11-01-2012. Arxivat de l'original el 2013-10-12. [Consulta: 29 gener 2012].
* ↑ Lev Grossman. «Top 10 Libros Ficción 2012» (en anglès). Time Entertainment, 04-12-2012. [Consulta: 27 febrer 2014].
* ↑ «Fox 2000 Options 'The Fault in Our Stars' by John Green». Media Bistro. [Consulta: 1r febrer 2012].
* ↑ «The Fault in Our Stars Movie Lands Director». The Hollywood Reporter.
# Manuel Fernández Tabernero

Manuel Fernández Tabernero (Barakaldo, 16 de febrer de 1914 - Sant Hipòlit de Voltregà, 14 de desembre de 1961), conegut futbolísticament com a Manolín, fou un futbolista basc de la dècada de 1930.

## Trajectòria

Començà a destacar al Barakaldo CF. La temporada 1933-34 la passà al Reial Betis, on jugà 10 partits a primera divisió. Retornà al Barakaldo, i a les acaballes de l'any 1934 ingressà al CD Espanyol, club on va viure la seva millor etapa. Jugà 34 partits a Primera en dues temporades, com a interior esquerre (1934-36). Encara jugà una temporada més, en plena guerra, com a migcampista (1936-37). El dia 1 de gener de 1936 jugà un partit amb la selecció catalana davant Andalusia. La Guerra Civil Espanyola el deixà mutilat, acabant amb la seva carrera.

## Palmarès

* Campionat de Catalunya de futbol:
** 1936-37

## Referències

* ↑ «Obituario». Mundo Deportivo, 16-12-1961. [Consulta: 17 febrer 2016].
* 1 2 3 4 5 «Manuel Fernández». Gran Enciclopèdia Catalana. [Consulta: 17 febrer 2016].
* ↑ «Perfil a periquito.cat». periquito.cat. [Consulta: 9 abril 2019].
* ↑ «Discussió sobre Manolín». manquepierda.com. Arxivat de l'original el 2016-03-25. [Consulta: 17 febrer 2016].
* ↑ «A punto de comenzar». Mundo Deportivo, 29-11-1934. [Consulta: 17 febrer 2016].
* ↑ «Ayer en Sevilla». Mundo Deportivo, 02-01-1936. [Consulta: 20 gener 2014].

## Enllaços externs

* Perfil a BDFutbol
# Carnisser fuliginós

Strepera fuliginosa és una espècie d'ocell de la família Cracticidae, un membre del gènere Strepera endèmic de Tasmània. Estretament relacionat pels seus hàbits als altres ocells australians, n'existeixen tres subespècies diferents.

## Subespècies

* Strepera fuliginosa fuliginosa (Tasmània)
* Strepera fuliginosa parvior (Illa Flinders)
* Strepera fuliginosa colei (Illa King)
# Uraspis helvola

Uraspis helvola és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 58 cm de longitud total.

## Distribució geogràfica

Es troba a l'Atlàntic sud-oriental (Santa Helena), a l'oest de l'Índic (sud del Mar Roig, Oman i Sri Lanka) i al Pacífic oriental (Hawaii). També al Mar d'Arafura.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Tarano

Tarano és un comune (municipi) de la Província de Rieti, a la regió italiana del Laci, situat a uns 50 km al nord de Roma i a uns 25 km a l'oest de Rieti. A 1 de gener de 2019 la seva població era de 1.420 habitants.
Tarano limita amb els següents municipis: Collevecchio, Forano, Montebuono, Selci, Stimigliano i Torri in Sabina.

## Referències

* ↑ «Resident population on 1st january» (en anglès). ISTAT. [Consulta: 27 gener 2020].
# PSG

PSG té els següents significats:
* Partit Socialista Gallec, partit polític gallec d'ideologia socialista i nacionalista.
* Paris Saint-Germain Football Club, club de futbol francès de la ciutat de París
* Partit Socialista Guaianès, un partit polític de la Guaiana Francesa fundat el 1956 per Justin Catayée
# Apaturi d'Alabanda

Apaturi d'Alabanda (en llatí Apaturius, en grec antic Άπάτουριος) fou un pintor d'escenaris grec natural d'Alabanda.
D'aquest pintor va destacar el mode de pintar l'escena del teatre de Tral·les a l'Àsia Menor, obra que va ser descrita per Vitruvi (Vitruvius) basant-se en la crítica que havia estat feta anteriorment per Licini (Licinius).

## Referències

* ↑ Apaturius a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 220
# Japan Post Bank

Japan Post Bank Co., Ltd. (株式会社ゆうちょ銀行, Kabushiki-gaisha Yū-cho Ginkō, abreviat ゆうちょ銀行 (Yū-cho Ginkō), o simplement ゆうちょ (Yū-cho)), és un banc japonès de Fintech, amb seu a Tòquio, que forma part del grup Japan Post Holdings.

## Referències

* ↑ «Index of Postal Freedom: Japan» (en anglès). Consumer Postal Council. Arxivat de l'original el 2018-02-03. [Consulta: 31 desembre 2010].
# Uraspis uraspis

Uraspis uraspis és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 28 cm de longitud total.

## Distribució geogràfica

Es troba des del Mar Roig i el Golf Pèrsic fins a Sri Lanka, l'Índia, les Filipines, Hawaii, les Illes Ryukyu, nord d'Austràlia i Reunió.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Feltre

* Aquest article tracta sobre el material. Si cerqueu el municipi italià, vegeu «Feltre (Itàlia)».
El feltre és un drap gruixut que té com a característica principal el fet que, per fabricar-lo, no es teixeix, és a dir, no està fet a base d'encreuar fils d'ordit i de trama, dels quals sorgeixen les teles. Per fabricar feltre cal conglomerar, per mitjà de vapor i pressió, un nombre indeterminat de capes de fibres de llana o de pèl de diversos animals, gràcies a la propietat que tenen d'adherir-se entre elles, per tant també es considera una mena d'aglomerat. Es pot acolorir mitjançant colorants. S'utilitza per fer barrets, estores, sabatilles i filtres, principalment. També s'anomena feltre, impròpiament, el teixit de llana o de cotó, gruixut i de superfície peluda, que té una textura semblant a la del feltre autèntic, no teixit.

## Referències

* ↑ Diccionario de Arte I (en castellà). Barcelona: Biblioteca de Consulta Larousse. Spes Editorial SL (RBA), 2003, p.226. ISBN 84-8332-390-7 [Consulta: 30 novembre 2014].
# PSI-20

El PSI-20 - acrònim de Portuguese Stock Index - és el principal índex borsari de l'Euronext Lisboa. És el principal índex de referència del mercat de capitals portuguès. Es compon de les accions de les vint més grans empreses de la borsa de valors de Lisboa i reflecteix l'evolució dels preus d'aquestes accions. El valor del PSI-20 es remunta al 31 de desembre del 1992 en què se situà a 3.000 punts. Fou llançat per servir d'indicador de l'evolució del mercat accionista portuguès i per donar suport a la negociació de contractes futurs i opcions.

## Composició

L'índex PSI-20 segons la revisió del 2 de març de 2011, després de la substitució de l'empresa paperera Inapa pel Grupo Financiero Banif:
| Companyia | Sector (ICB) | Símbol | Pes en l'índex (%) |
| Altri | Indústria diversificada | Euronext ALTR | 0,95 |
| Banco Comercial Português | Banca | Euronext BCP | 9,72 |
| Banco Espírito Santo | Banca | Euronext BES | 6,49 |
| Banco Português de Investimento | Banca | Euronext BPI | 1,81 |
| Grup Financer Banif | Banca | Euronext BNF | 0,64 |
| Brisa | Serveis de transport | Euronext BRI | 4,44 |
| Cimpor | Materials de construcció | Euronext CPR | 2,24 |
| EDP Renovables | Energies renovables | Euronext EDPR | 4,84 |
| Energies de Portugal | Electricitat | Euronext EDP | 15,01 |
| Galp Energia | Petroli i gas | Euronext GALP | 15,19 |
| Jerónimo Martins | Alimentació al detall | Euronext JMT | 10,87 |
| Mota-Engil | Construcció | Euronext EGL | 0,50 |
| Portucel | Paperera | Euronext PTI | 2,11 |
| Pharol | Holding | Euronext PHR | - |
| Redes Energéticas Nacionais | Electricitat | Euronext RENE | 1,29 |
| Semapa | Materials de construcció | Euronext SEM | 1,82 |
| Sonae | Alimentació al detall | Euronext SON | 2,85 |
| Sonaecom | Telefonia mòbil | Euronext SNC | 0,58 |
| Sonae Indústria | Materials de construcció | Euronext SONI | 0,49 |
| ZON Multimédia | Radiodifusió i entreteniment | Euronext ZON | 2,93 |

## Referències

* ↑ «Euronext». Arxivat de l'original el 2011-07-10. [Consulta: 9 abril 2015].
* ↑ «Index Announcement» ( PDF). Euronext, 21-02-2011. Arxivat de l'original el 2012-03-09. [Consulta: 24 març 2011].
# Güher i Süher Pekinel

Güher i Süher Pekinel (Istanbul, 29 de març de 1953) són dues germanes bessones turques que formen un duo de piano. Les germanes Pekinel van engegar un projecte de desenvolupament de l'educació de música a Turquia. Des del 1991 ambdues són Devlet Sanatçısı (Artistes de l'Estat) de Turquia.

## Vegeu també

* Ferhan i Ferzan Önder

## Referències

* ↑ «Guher & Suher Pekinel Biography by Patsy Morita» (en anglès). allmusic.com.
* ↑ Gürgün Say. Beşikten Başlayan Müzik Eğitimi (en turc). Cinius Yayınları, 1 setembre 2013, p. 163–. ISBN 978-605-127-704-2.
* ↑ http://www.guzelsanatlar.gov.tr/TR,3174/1991-yilinda-secilen-devlet-sanatcilari.html

## Enllaços externs

* Güher i Süher Pekinel
# Apatxa

Apatxa (en rus: Апача) és un poble del krai de Kamtxatka, a Rússia, que el 2021 tenia 655 habitants. Pertany al districte d'Ust-Bolxeretsk.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# Joan Vià Ayats (músic)

Joan Vilà Ayats (Riumors, Girona; 1885-?) fou un director i compositor català. Va realitzar estudis amb Josep Vicens “Xaxu” a l’Escala i de fiscorn amb Antoni Agramont a Castelló d’Empúries. Als 15 anys va ingressar a la Cobla de Tossa. En aquesta població també va rebre ensenyances d’harmonia de l’organista N. Blas. Després va residir a Granollers, on va fundar la Cobla Moderna i, més tard, la Cobla Catalònia i la Cobla La Principal de Granollers. Posteriorment, va tocar en la Cobla Montseny, de Tona. La seva producció està composta principalment per sardanes. Es guarden còpies manuscrites d’algunes de les seves composicions a l’Hemeroteca Municipal de Granollers, en el llegat de Josep Cristòfol conservat en l’Arxiu Municipal de la Pobla de Millet, en l’Arxiu Històric Comarcal de Puigcerdà i en l’arxiu de la Societat Coral La Unió Manresana. Entre elles es troben: Argentonina, Cap de la Serra, Esclats del cor, Florida d’estels, Maricel i Rosella.

## Referències

* ↑ VILAR I TORRENS, Josep Mª. «Vilà Ayats, Joan», Diccionario de la Música Española e Hispanoamericana. Madrid: SGAE, 1999-2002, vol. 10, p. 889
# Rivulus tessellatus

Rivulus tessellatus és un peix de la família dels rivúlids i de l'ordre dels ciprinodontiformes.

## Morfologia

Els mascles poden arribar als 4,5 cm de longitud total.

## Distribució geogràfica

Es troba a Sud-amèrica: Colòmbia.

## Referències

* ↑ «Rivulus tessellatus». Catalogue of Life. (anglès) (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès)
# Ukhtokhma

Ukhtokhma (en rus: Ухтохма) és un poble de l'óblast d'Ivànovo, a Rússia, que en el cens del 2010 tenia 440 habitants.
# Fel·les

Fel·les va ser rei de Tir. Era l'últim de quatre germans que van usurpar el tron de Tir, i va regnar l'any 879 aC.
Tot el que es coneix d'ell és a través d'una cita de Flavi Josep que fa d'un text de Menandre d'Efes. En el fragment conservat es diu que Fel·les va matar el seu germà Astarimos i va ocupar el tron, encara que només va regnar vuit mesos, tot i que va viure cinquanta anys. El va assassinar Etbaal, sacerdot d'Astarte. Fel·les i els seus tres germans que havien regnat abans que ell, eren fills de la dida d'Abdastartos, segons Menandre d'Efes.
Les dates del seu regnat són les que donen Frank Cross i altres estudiosos que situen la fugida de Dido del regne del seu germà Pigmalió l'any 825 aC, cap a fundar Cartago l'any 814 aC.

## Referències

* ↑ Flavi Josep. Contra Apió, I, 18
* ↑ Cross, Frank «An Interpretation of the Nora Stone». Bulletin of the American Schools of Oriental Research, 208, 1972, pàg. 17.

## Vegeu també

* Llista de reis de Tir
# PSJ

PSJ té els següents significats:
* Partit Socialista del Japó, partit polític històric del Japó
* Societat Fotogràfica del Japó (del seu nom en anglès Photographic Society of Japan), associació d'experts en fotografia del Japó
# Haaltert

Haaltert és un municipi belga de la província de Flandes Oriental a la regió de Flandes. Està compost per les seccions de Haaltert, Denderhautem, Heldergem i Kerksken.
# Nara Occidental

Nara Occidental és un canal de reg al Sind, Pakistan, que surt de l'Indus a 27° 29′ N, 68° 20′ E﻿ / ﻿27.483°N,68.333°E﻿ / 27.483; 68.333 prop de Kathia i corre al sud i després de 222 km desaigua al llac Manchhar. El canal és natural però s'ha millorat artificialment amb diverses obres; és navegable per bots tots el seu curs, entre maig i setembre. Té diverses branques secundàries.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.